CELEX: 
Language: hu
Date: 2021-10-01 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2021/1529 európai parlamenti és tanácsi rendeletnek az Előcsatlakozási Támogatási Eszköz (IPA III) keretében nyújtott támogatásra vonatkozó bizonyos egyedi célkitűzések és tematikus prioritások meghatározása tekintetében történő kiegészítéséről

INDOKOLÁS
            
            
               1.
                     A FELHATALMAZÁSON ALAPULÓ JOGI AKTUS HÁTTERE
            
            
               Az Előcsatlakozási Támogatási Eszköz (a továbbiakban: IPA III, az eszköz) létrehozásáról szóló, 2021. szeptember 15-i (EU) 2021/1529 európai parlamenti és tanácsi rendelet 3. cikke meghatározza a támogatás általános és egyedi célkitűzéseit, tematikus prioritásait – amelyeket részletesebben a II. melléklet ismertet –, valamint az I. mellékletben felsorolt kedvezményezettek közötti, határon átnyúló együttműködéshez nyújtott támogatás tematikus prioritásait, amelyeket a rendelet III. melléklete tovább részletez. Az eszközt ki kell egészíteni a 3. cikk (3) bekezdésének a)–m) pontjában és r) pontjában, valamint (4) bekezdésének a)–j) pontjában említett kérdésekkel kapcsolatos együttműködés bizonyos egyedi célkitűzéseinek és tematikus prioritásainak meghatározásával.
            
            
               2.
                     AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság érdemi konzultációt folytatott az uniós tagállamok szakértőivel, akik a két ülésen általánosságban támogatták a jogi aktus tartalmát. E felhatalmazáson alapuló rendelet tervezetét az Európai Parlament és a Tanács is megkapta. Emellett a 2021. július 26–augusztus 23. közötti időszakban a minőségi jogalkotással kapcsolatos visszajelzési mechanizmus keretében összegyűjtötték az érdekelt felek által a felhatalmazáson alapuló rendelet tervezetével kapcsolatban tett észrevételeket. 4 érdekelt féltől (nemzetközi szervezetek, a civil társadalom tagjai) érkeztek észrevételek. 
            
            
               3.
                     A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló jogi aktus meghatározza a rendelet 3. cikke (3) bekezdésének a)–m) és r) pontjában, valamint (4) bekezdésének a)–j) pontjában említett és annak II. és III. mellékletében részletesebben kifejtett kérdésekkel kapcsolatos támogatásra vonatkozó egyedi célkitűzéseket és tematikus prioritásokat.
            
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.10.1.)
            
            
               az (EU) 2021/1529 európai parlamenti és tanácsi rendeletnek az Előcsatlakozási Támogatási Eszköz (IPA III) keretében nyújtott támogatásra vonatkozó bizonyos egyedi célkitűzések és tematikus prioritások meghatározása tekintetében történő kiegészítéséről  
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Előcsatlakozási Támogatási Eszköz (IPA III) létrehozásáról szóló, 2021. szeptember 15-i (EU) 2021/1529 európai parlamenti és tanácsi rendeletre
                  1
                és különösen annak 3. cikke (6) bekezdésére, 
            
            
               mivel:
            
            
               (1)Az (EU) 2021/1529 rendelet II. és III. melléklete meghatározza a támogatás tematikus prioritásait.
            
            
               (2)A támogatás egyedi célkitűzéseit és tematikus prioritásait az (EU) 2021/1529 rendeletet kiegészítő rendelkezések útján tovább kell fejleszteni.  
            
            
               (3)Ez a rendelet az (EU) 2021/1529 rendelet 3. cikkének (6) bekezdésében említett, a támogatásra vonatkozó bizonyos egyedi célkitűzésekre és tematikus prioritásokra terjed ki. 
            
         
         
            
               (4)Az (EU) 2021/1529 rendelet szerinti programozási és finanszírozási határozatok haladéktalan elfogadásának biztosítása érdekében e rendeletnek az Európai Unió Hivatalos Lapjában való kihirdetését követő napon kell hatályba lépnie,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2021/1529 rendelet 3. cikke (3) bekezdésének a)–m) és r) pontjában, valamint 3. cikke (4) bekezdésének a)–j) pontjában említett kérdésekkel kapcsolatos támogatás egyedi célkitűzéseit és tematikus prioritásait e rendelet melléklete határozza meg.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.10.1.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 330., 2021.9.20., 1. o.
               
            
      
    ---documentbreak--- 
      
         
         
            
               MELLÉKLET
            
            
            
               Az (EU) 2021/1529 rendelet (IPA III) 3. cikkének (6) bekezdésében említett és a 3. cikke (3) bekezdésének a)–m) pontjában és r) pontjában, valamint a 3. cikke (4) bekezdésének a)–j) pontjában kifejezetten meghatározott kérdésekre vonatkozó támogatás egyedi célkitűzései és tematikus prioritásai a következők:
            
            
            
               (1)A jogállamiság biztosításához szükséges intézmények létrehozása és megfelelő működésüknek egy korai szakasztól való előmozdítása, valamint a demokratikus intézmények további megszilárdítása
            
            
               a)Független, elszámoltatható, pártatlan, professzionális, depolitizált és hatékony igazságszolgáltatási rendszerek kialakítása, ideértve az átlátható és érdemelvű munkaerő-felvételt, értékelési és előléptetési rendszereket, valamint a jogsértések esetén alkalmazandó hatékony fegyelmi eljárásokat és az igazságügyi együttműködés előmozdítását; az igazságszolgáltatáshoz való hozzáférés biztosítása; 
            
            
               b)Az alapvető szabadságok megerősítése, beleértve a véleménynyilvánítás szabadságát, a média szabadságát, a gyülekezési és egyesülési szabadságot és az adatvédelmet;
            
            
               c)Az emberi jogok előmozdítása és védelme, beleértve a megkülönböztetésmentességet és a nemek közötti egyenlőséget, a gyermekek jogait és a kisebbségekhez tartozó személyek jogait; 
            
            
               d)A korrupció elleni küzdelem előmozdítása és megerősítése;
            
            
               e)A rendőrségi együttműködés és információcsere előmozdítása; hatékony eszközök kifejlesztése a szervezett bűnözés, az emberkereskedelem és a tiltott tűzfegyverek, kézi- és könnyűfegyverek tiltott kereskedelme, a migránscsempészés, a kábítószer-kereskedelem és a pénzmosás/a terrorizmusfinanszírozás megelőzése, valamint az ellenük való küzdelem céljából; az Unióval való együttműködés támogatása a terrorizmus elleni küzdelem és a radikalizálódás megelőzése terén.
            
            
            
               (2)A regionális és nemzetközi szintű migrációs kihívások kezelésére, valamint a határigazgatás és a migrációkezelés megszilárdítására irányuló kapacitások megerősítése
            
            
               a)A releváns információk megosztása; 
            
            
               b)A nemzetközi védelemhez való hozzáférés biztosítása és a menekültügy kezelésének megerősítése;
            
            
               c)A határigazgatási, valamint a visszaküldési és visszailleszkedési kapacitások megerősítése, továbbá az irreguláris migráció kezelésére irányuló erőfeszítések fokozása, ideértve a migránscsempészés elleni küzdelmet is; 
            
            
               d)A kényszerű lakóhelyelhagyással kapcsolatos problémák kezelése.
            
            
            
               (3)A stratégiai kommunikációt szolgáló kapacitások erősítése, ideértve a nyilvánosság tájékoztatását az uniós tagság kritériumainak teljesítéséhez szükséges reformokról
            
            
               a) 
                     A független és plurális média és médiaműveltség további fejlesztésének támogatása; 
            
         
         
            
               b)
                     Az állam és a társadalom dezinformációval és a hibrid fenyegetések egyéb formáival szembeni rezilienciájának javítása, ideértve a kiberbiztonság területén történő kapacitásépítést is.
            
            
               (4)A jó kormányzás megerősítése és a közigazgatás reformja a közigazgatás alapelveivel összhangban 
            
            
               a)A közigazgatási reform kereteinek megerősítése, többek között a közbeszerzés területén, a stratégiai tervezés és az inkluzív és ismeretalapú szakpolitika javítása, valamint a jogalkotás fejlesztése; 
            
            
               b)A közszolgálat szakmaiságának erősítése és depolitizálása az érdemelvűség megszilárdítása révén; 
            
            
               c)Az átláthatóság és elszámoltathatóság előmozdítása, beleértve az információkhoz való nyilvános hozzáférést; 
            
            
               d)A szolgáltatások minőségének és nyújtásának javítása, ideértve a megfelelő közigazgatási eljárásokat, valamint az interoperábilis és polgárközpontú e-kormányzatot; 
            
            
               e)Az államháztartási gazdálkodás megerősítése és a jó minőségű statisztikák készítésének javítása. 
            
            
            
            
               (5) A költségvetési és gazdasági kormányzás megerősítése 
            
            
               a)A gazdasági reformprogramok végrehajtásának támogatása és szisztematikus együttműködés a nemzetközi pénzügyi intézményekkel a gazdaságpolitika alapjai terén, valamint a gazdasági intézmények erősítése; 
            
            
               b)A makrogazdasági stabilitás és a társadalmi kohézió megerősítését szolgáló kapacitás javítása;
            
            
               c)A fenntartható fejlődés és a működő piacgazdasággá válás irányába tett haladás támogatása;
            
            
               d)Előrelépés a nyugat-balkáni közös regionális piac megvalósítása felé.
            
            
            
               (6)A jószomszédi kapcsolatok, a regionális stabilitás és a kölcsönös együttműködés valamennyi vonatkozásának megerősítése
            
            
            
               (7)Az Unió és partnerei kapacitásának megerősítése a konfliktusmegelőzés, a békeépítés, valamint a válság előtti és utáni szükséghelyzetek kezelése érdekében
            
            
               a)Az emberek közötti hálózatépítés, a megbékélés, a békeépítő és bizalomépítő intézkedések, a korai előrejelzés és a konfliktusérzékeny kockázatelemzés, a megbékélést, az átmeneti igazságszolgáltatást, a tények feltárását, valamint a kártalanítást és a meg nem ismétlődés garanciáit előmozdító kezdeményezések előmozdítása; 
            
            
               b)A biztonságot és a fejlesztést szolgáló kapacitásépítési intézkedések támogatása.
            
         
         
            
            
               (8)A civil társadalmi szervezetek és a szociális partnerek szervezetei, köztük a szakmai szövetségek kapacitásainak, függetlenségének és pluralitásának megerősítése
            
            
               a)A civil társadalmi szervezetek kapacitásának, függetlenségének és pluralitásának erősítése, valamint a civil társadalmi szervezetek szerepvállalásának növelése regionális és helyi szinten, beleértve az ifjúsági szervezeteket is; 
            
            
               b)A szociális partnerek szervezeteinek, köztük a szakmai szövetségeknek a megerősítése; 
            
            
               c)Az uniós székhelyű szervezetek és a kedvezményezettek szervezetei közötti hálózatépítés ösztönzése minden szinten, lehetővé téve számukra, hogy hatékony párbeszédet folytassanak a köz- és magánszférabeli szereplőkkel.
            
            
            
               (9)A kedvezményezettek szabályainak, előírásainak, szakpolitikáinak és gyakorlatainak az Unióéihoz való közelítésének előmozdítása, beleértve a közbeszerzésre és az állami támogatásra vonatkozó szabályokat is
            
            
            
               (10)A nemek közötti egyenlőségnek, valamint a nők és a lányok társadalmi szerepvállalása növelésének előmozdítása 
            
            
               a)A nők és lányok jogainak érvényesülését jobban támogató környezet megteremtése; 
            
            
               b)A nemi alapú erőszak, a hátrányos megkülönböztetés és az egyenlőtlenségek valamennyi formájának kezelése;
            
            
               c)A nők és lányok egyenlő részvételének és vezető szerepének előmozdítása, többek között a szakpolitikák kialakítása és a döntéshozatal terén;
            
            
               d)A nemek közötti egyenlőség szempontját érvényesítő költségvetés-tervezés előmozdítása.
            
            
            
               (11)Az oktatáshoz, képzéshez és egész életen át tartó tanuláshoz való hozzáférés és azok minőségének megerősítése minden szinten, továbbá támogatás nyújtása a kulturális és kreatív ágazatok, valamint a sport részére
            
            
               a)A színvonalas kisgyermekkori nevelésben és gondozásban, az alapfokú és középfokú oktatásban való egyenlő részvétel előmozdítása; az alapkészségek tanításának javítása; 
            
            
               b)Az iskolázottsági szint emelése; a képzett munkaerő elvándorlásának kezelése; a korai iskolaelhagyók számának csökkentése; a tanárok képzésének megerősítése; 
            
            
               c)A szakoktatási és szakképzési rendszerek fejlesztése és a munkaalapú tanulási rendszerek előmozdítása a munkaerőpiacra való bejutás megkönnyítése érdekében, a fogyatékossággal élő személyek számára is;
            
            
               d)a felsőoktatás és a kutatások minőségének és relevanciájának növelése; 
            
            
               e)A volt diákok hálózati tevékenységének ösztönzése; 
            
         
         
            
               f)Az egész életen át tartó tanuláshoz való hozzáférés erősítése, valamint az oktatásba és a hozzáférhető képzési infrastruktúrába irányuló beruházások támogatása, különösen a területi egyenlőtlenségek csökkentése és a szegregációmentes, inkluzív oktatás ösztönzése érdekében, és többek között a hozzáférhető digitális technológiák alkalmazása révén;
            
            
               g)A kulturális, kreatív és sportágazatok közötti együttműködés fokozása. 
            
            
            
               (12)A minőségi foglalkoztatás és a munkaerőpiacra való belépés ösztönzése 
            
            
               a)A magas munkanélküliség és az inaktivitás kezelése a fenntartható munkaerőpiaci integráció támogatása révén, különös tekintettel a fiatalok, a nők, a tartósan munkanélküli személyek és valamennyi alulreprezentált csoport integrációjára; 
            
            
               b)A minőségi munkahelyteremtés ösztönzése, valamint a munkaügyi szabályok és előírások hatékony végrehajtásának támogatása; 
            
            
               c)A nemek közötti egyenlőség és a fiatalok támogatása, valamint a foglalkoztathatóságnak és a termelékenységnek, a munkavállalók és a vállalkozások változásokhoz való alkalmazkodásának, a fenntartható szociális párbeszéd kialakításának és a munkaerőpiaci intézmények, mint például az állami foglalkoztatási szolgálatok és a munkaügyi felügyelőségek korszerűsítésének és megerősítésének előmozdítása.
            
            
               (13)A szociális védelem és a társadalmi befogadás előmozdítása és a szegénység elleni küzdelem
            
            
               a)A szociális védelmi rendszerek korszerűsítése annak érdekében, hogy azok hatékony, eredményes és megfelelő védelmet nyújtsanak az emberi élet valamennyi szakaszában; 
            
            
               b)Az intézményi gondozásról a családi és közösségalapú gondozásra történő átállás előmozdítása;
            
            
               c)A társadalmi befogadás ösztönzése, az esélyegyenlőség elősegítése, valamint az egyenlőtlenségek és a szegénység kezelése;
            
            
               d)A marginalizálódott közösségek, így például a romák integrációja;
            
            
               e)A megkülönböztetés valamennyi formája elleni küzdelem;
            
            
               f)A megfizethető, fenntartható és magas színvonalú szolgáltatásokhoz, így például a kisgyermekkori neveléshez és gondozáshoz, lakhatáshoz, egészségügyi ellátáshoz és az alapvető szociális szolgáltatásokhoz való hozzáférés javítása, többek között a szociális védelmi rendszerek korszerűsítése révén.
            
            
               (14)A környezet védelme és a környezet minőségének javítása
            
            
               a)A környezetkárosodás kezelése és a biológiai sokféleség csökkenésének megállítása;
            
            
               b)A szárazföldi és tengeri ökoszisztéma és a természeti erőforrások megőrzésének és az azokkal való fenntartható gazdálkodásnak az előmozdítása;
            
            
               c)A levegőminőségbe, a víz- és hulladékgazdálkodásba, valamint a fenntartható vegyianyag-kezelésbe történő beruházás;
            
            
               d)Az erőforrás-hatékonyság, a fenntartható fogyasztás és termelés előmozdítása, valamint a környezetszennyezés elleni küzdelem;
            
            
               e)A zöld és körforgásos gazdaságra való átállás támogatása, az üvegházhatásúgáz-kibocsátás csökkentéséhez való hozzájárulás, az éghajlatváltozással szembeni reziliencia növelése, valamint az éghajlat-politikai irányítás és tájékoztatás és az energiahatékonyság előmozdítása;
            
         
         
            
               f)Az erőforrás-hatékony, biztonságos és fenntartható karbonszegény gazdaságra való átállást és az energiahatékonyságot támogató, továbbá a katasztrófákkal szembeni rezilienciát, valamint a katasztrófamegelőzést, -felkészültséget és -reagálást megerősítő szakpolitikák előmozdítása.
            
            
               (15)Az IPA III kedvezményezettjei közötti, határokon átnyúló együttműködés tematikus prioritásai
            
            
               a)A foglalkoztatás, a munkavállalói mobilitás, valamint a társadalmi és kulturális befogadás határokon átnyúló előmozdítása;
            
            
               b)A környezet védelme, továbbá az éghajlatváltozáshoz való alkalmazkodás, az éghajlatváltozás mérséklése, a kockázatmegelőzés és -kezelés, valamint a megújuló erőforrások használatának előmozdítása; 
            
            
               c)A fenntartható közlekedés előmozdítása és a köztulajdonú infrastruktúrák fejlesztése;
            
            
               d)A digitális gazdaság és társadalom előmozdítása;
            
            
               e)A turizmus, különösen a fenntartható turizmus ösztönzése, valamint a kulturális és természeti örökség megőrzése és népszerűsítése;
            
            
               f)A fiatalokat, a sportot, az oktatást és a készségfejlesztést célzó beruházások;
            
            
               g)A helyi és regionális kormányzás előmozdítása, valamint a helyi és regionális hatóságok tervezési és adminisztratív kapacitásának erősítése;
            
            
               h)A megbékélés és az átmeneti igazságszolgáltatás ösztönzésére irányuló, határon átnyúló kezdeményezések előmozdítása;
            
            
               i)A versenyképesség és az üzleti környezet javítása, valamint a kis- és középvállalkozások, a kereskedelem és a beruházások fejlesztése;
            
            
               j)A kutatás, a technológiai fejlődés, az innováció és a digitális technológiák megerősítése.